****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

**L Ē M U M S**

Daugavpilī

2022.gada 24.februārī **Nr. 90**

(prot. Nr.6, 17.§)

**Par zemes vienības, kadastra apzīmējums 05000010606, Vienības ielā 27, Daugavpilī,**

**daļas nodošanu bezatlīdzības lietošanā**

Pamatojoties uz likuma „Par pašvaldībām” 14.panta pirmās daļas 2.punktu, 14.panta otrās daļas 3.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 41.punktu, trešo daļu, trešo prim daļu, piekto un sesto daļu,

ņemot vērā, ka zemes vienība Daugavpilī, Vienības ielā 27, ar kadastra apzīmējumu 0500 001 0606 ir reģistrēta Daugavpils pilsētas zemesgrāmatas nodalījumā Nr.100000580802 uz Daugavpils pilsētas pašvaldības vārda, kopplatībā 5800 m2, kadastrālā vērtība 28712 EUR, bilances vērtība uz 28.02.2022. ir 28712 EUR, nekustamā īpašuma lietošanas mērķis – izglītības un zinātnes iestāžu apbūve (kods 0901),

izskatot biedrības “Radošā laboratorija” 01.11.2021. iesniegumu (reģistrēts Daugavpils pilsētas pašvaldībā (turpmāk – Pašvaldība) 02.11.2021. ar Nr.1.2.-7/4036) un precizēto iesniegumu (reģistrēts Pašvaldības Īpašuma pārvaldīšanas departamentā 09.12.2021.ar Nr.5.1-1/2793), ievērojot 20.12.2019. piešķirto sabiedriskā labuma organizācijas statusu,

ņemot vērā Pašvaldības Pilsētbūvniecības un vides komisijas 28.12.2021.sēdes protokola izrakstu Nr.9, Domes Īpašuma un mājokļu komitejas 17.02.2022. atzinumu, Domes Finanšu komitejas 17.02.2022. atzinumu, ievērojot sabiedrības intereses un lietderības apsvērumus, atklāti balsojot: PAR – 13 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – 2(P.Dzalbe, I.Prelatovs), **Daugavpils dome nolemj:**

1. Nodot bezatlīdzības lietošanā sabiedriskā labuma organizācijai - biedrībai “Radošā laboratorija”, reģistrācijas numurs 40008289077, juridiskā adrese Aroniju ielā 70, Daugavpilī (turpmāk – Biedrība), uz 3 gadiem, bet ne ilgāk kā uz laiku, kamēr Biedrībai ir sabiedriskā labuma organizācijas statuss, Daugavpils pilsētas pašvaldībai piederošās zemes vienības Daugavpilī, Vienības ielā 27, ar kadastra apzīmējumu 0500 001 0606, kopplatībā 5800 m2, daļu 30 m2 platībā (pielikumā shēma), bez apbūves tiesības (turpmāk – Zemesgabals).
2. Zemesgabala lietošanas mērķis – īslaicīgas lietošanas būves novietošana.
3. Biedrība ir tiesīga izmantot Zemesgabalu tikai lēmuma 2.punktā paredzētajam mērķim.
4. Biedrībai ir pienākums nodot Zemesgabalu Daugavpils pilsētas pašvaldībai, ja:
   1. līgums par Zemesgabala nodošanu bezatlīdzības lietošanā tiek izbeigts pirms lēmuma 1.punktā norādītā termiņa;
   2. iestājies lēmuma 1.punktā noteiktais termiņš;
   3. Zemesgabals tiek izmantots pretēji nodošanas bezatlīdzības lietošanā mērķim.
5. Pašvaldības Īpašuma pārvaldīšanas departamentam nodrošināt Zemesgabala bezatlīdzības lietošanas līguma noslēgšanu un izpildes kontroli.
6. Līgumā par Zemesgabala nodošanu bezatlīdzības lietošanā paredzēt, ka Biedrība:
   1. atbild par visu Zemesgabalā esošo inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem, nodrošina Zemesgabala uzturēšanu, sedz ar to saistītos izdevumus;
   2. ievēro Zemesgabalam noteiktos apgrūtinājumus un aprobežojumus, arī ja tie nav ierakstīti zemesgrāmatā;
   3. nepieļauj darbības, kas pasliktina citu zemes lietotāju vai īpašnieku zemes kvalitāti un aizskar likumīgās tiesības un intereses.

Pielikumā: Zemes vienības Daugavpilī, Vienības ielā 27, kadastra apzīmējums 0500 001 0606,

daļas 30 m2 platībā izvietojuma shēma.

Domes priekšsēdētājs *(personiskais paraksts)*  A.Elksniņš